CELEX: C2004/273/46
Language: fi
Date: 2004-11-06 00:00:00
Title: Asia C-413/04: Euroopan parlamentin 27.9.2004 Euroopan unionin neuvostoa vastaan nostama kanne

6.11.2004   
            
            
               FI
            
            
               Euroopan unionin virallinen lehti
            
            
               C 273/25
            
         Euroopan parlamentin 27.9.2004 Euroopan unionin neuvostoa vastaan nostama kanne
   (Asia C-413/04)
   (2004/C 273/46)
   Euroopan parlamentti on nostanut 27.9.2004 Euroopan yhteisöjen tuomioistuimessa kanteen Euroopan unionin neuvostoa vastaan. Kantajan asiamiehet ovat A. Baas ja U. Rösslein, prosessiosoite Luxemburgissa.
   Euroopan parlamentti vaatii, että yhteisöjen tuomioistuin:
   
               —
            
            
               kumoaa Euroopan parlamentin ja neuvoston direktiivin 2003/54/EY muuttamisesta tiettyjen säännösten Viroon soveltamisen osalta 28 päivänä kesäkuuta 2004 annetun neuvoston direktiivin 2004/85/EY (1)
               
            
         
               —
            
            
               velvoittaa neuvoston korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vuoden 2003 liittymisasiakirjan 57 artikla ei muodosta asianmukaista oikeudellista perustaa riidanalaisen direktiivin antamiselle. Tällä määräyksellä pyritään mukauttamaan yhteisön lainsäädäntöä liittymisen vuoksi ja mahdollistamaan se, että uusiin jäsenvaltioihin voidaan soveltaa yhteisön säädöksiä, joita ei ole mukautettu liittymisasiakirjalla itsellään. Muut muutokset eivät näin ollen voi perustua liittymisasiakirjan 57 artiklaan. Tätä määräystä ei voida käyttää poikkeuksien käyttöön ottamiseksi yhteisön säädöksiin, varsinkaan jos ne ylittävät liittymisasiakirjassa nimenomaisesti myönnetyt ja rajoitetut poikkeukset.
   Riidanalaista direktiiviä ei ole riittävästi perusteltu, direktiivin johdanto-osan perustelukappaleista ja muista säännöksistä ei mitenkään ilmene, että on perusteltua käyttää vuoden 2003 liittymisasiakirjan 57 artiklaa oikeudellisena perustana.
   
      (1)  EUVL L 236, 7.7.2004, s. 10